
ΔΗΜΟΣ ΝΑΥΠΛΙΕΩΝ
ΑΥΤΟΤΕΛΕΣ ΓΡΑΦΕΙΟ ΕΠΙΚΟΙΝΩΝΙΑΣ και ΔΗΜΟΣΙΩΝ ΣΧΕΣΕΩΝ

Ναύπλιο, 11 Νοεμβρίου 2026

ΔΕΛΤΙΟ ΤΥΠΟΥ 

Εθιμοτυπική συνάντηση του Δημάρχου Ναυπλιέων, Δημήτριου Ορφανού, με τον Δήμαρχο της Λούκτα (Łukta) Πολωνίας, Robert Malinowski
Σε ιδιαίτερα θερμό και εποικοδομητικό κλίμα πραγματοποιήθηκε σήμερα Τετάρτη 11 Νοεμβρίου 2026, στο Δημαρχείο Ναυπλίου η εθιμοτυπική συνάντηση του Δημάρχου Ναυπλιέων, Δημήτριου Ορφανού, με τον Δήμαρχο του Δήμου Λούκτα (Łukta - Περιφέρεια Βαρμίας-Μαζουρίας) της Πολωνίας, Robert Malinowski.
Στη συνάντηση συμμετείχαν επίσης από την πλευρά του Δήμου Ναυπλιέων ο Πρόεδρος του Δημοτικού Συμβουλίου, Κώστας Καραπαύλος, και ο Αντιδήμαρχος, Σωκράτης Δωρής. Τον κ. Malinowski συνόδευε η Διευθύντρια σχολείου του πολωνικού Δήμου, κυρία Agnieszka Kalinicka.
Η πολωνική αντιπροσωπεία βρίσκεται στην ιστορική πρωτεύουσα του Ναυπλίου στο πλαίσιο της υλοποίησης ενός καινοτόμου εκπαιδευτικού προγράμματος ανταλλαγής νέων αλλά και επιχειρηματιών.
Κατά τη διάρκεια της συνάντησης, οι δύο πλευρές είχαν την ευκαιρία να συζητήσουν εκτενώς για τις προοπτικές εμβάθυνσης των σχέσεων μεταξύ των δύο περιοχών. Στο επίκεντρο της συζήτησης βρέθηκαν οι δυνατότητες διεύρυνσης των εκπαιδευτικών και πολιτιστικών ανταλλαγών, καθώς και η ανάπτυξη κοινών πρωτοβουλιών στον τομέα της νεανικής επιχειρηματικότητας και του βιώσιμου τουρισμού.
Ο Δήμαρχος Ναυπλιέων, Δημήτριος Ορφανός, καλωσόρισε τους προσκεκλημένους, τονίζοντας τη σημασία τέτοιων ευρωπαϊκών προγραμμάτων που φέρνουν κοντά τις τοπικές κοινωνίες, προάγουν την εξωστρέφεια και δίνουν τη δυνατότητα σε νέους και επαγγελματίες να ανταλλάξουν καλές πρακτικές και τεχνογνωσία.
Από την πλευρά του, ο Δήμαρχος της Λούκτα, Robert Malinowski, εξέφρασε τις θερμές του ευχαριστίες για τη φιλοξενία και δήλωσε εντυπωσιασμένος από την ιστορικότητα, την αρχιτεκτονική και την πολιτιστική κληρονομιά του Ναυπλίου, επισημαίνοντας ότι αυτή η επίσκεψη αποτελεί την αφετηρία για μια σταθερή και γόνιμη συνεργασία μεταξύ των δύο Δήμων.
Η συνάντηση ολοκληρώθηκε με την καθιερωμένη ανταλλαγή αναμνηστικών δώρων, ως συμβολική χειρονομία φιλίας και απαρχής μιας στενής συνεργασίας στο μέλλον.

